Cuneiform Tablet Kt c/k 1222 (AKT 9a 83)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na 20 GÚ URUDU ší-ki-im ša ḫu-bu-ul sú-en₆-na-da ša iš-tí KÙ.GI lá-áp-tù-ma en-nam-a-šùr qá-ta-tù-ni a-na ma-lá u₄-mì-šu-nu 1 ma-na KÙ.GI pá-ša-lam ša ki-ma li-tí-ik-tim ša ku-nu-uk en-nam-a-šùr ša a-šùr-e-mu-qí ú-kà-lu en-nam-a-šùr DUMU a-ni-nim a-na a-šùr-e-mu-qí i-ša-qal šu-ma i-na ma-lá u₄-mì-šu lá iš-qúl ki-ma ša ṭup-pí-šu-nu ḫa-ar-mì-im a-na KÙ.GI a-nim i-na ITU.KAM ṣí-ib-tám ú-ṣa-áb IGI PUZUR₄-a-šùr DUMU e-nam-{d}IM IGI da-dí-a DUMU a-šùr-ma-lik IGI a-šùr-ma-lik DUMU DINGIR-pì-lá-aḫ